Id-Direttiva Tal-Kunsill
tat-22 ta’ Marzu 1988
li temenda d-Direttiva 76/116/KEE fir-rigward ta’ fertilizzanti fluwidi
(88/183/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari Artikolu 100A tiegħu,
Wara li kkunsidra l-proposta mill-Kummissjoni [1],
B’kooperazzjoni mal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi d-Direttiva tal-Kunsill 76/116/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ fertilizzanti [4], kif l-aħħar emendata bl-Att ta’ l-Adeżjoni ta’ Spanju u l-Portugall, stabbiliet liġijiet li jirregolaw it-tqegħid fis-suq ta’ fertilizzanti solidi; billi ntwera li huwaneċessarju li jiġi estiż il-qasam ta’ applikazzjoni tad-Direttiva msemmija hawnfuq biex jiġu koperti fertilizzanti fluwidi;
Billi huwa approprjat li d-Direttiva 76/116/KEE tapplika kemm għal fertilizzanti solidi u kif ukoll għal dawk fluwidi u, b’mod partikolari, li d-deskrizzjoni "fertilizzant tal-KEE" għall-fertilizzanti li jissodisfaw id-definizzjoni u li għandhom il-kompożizzjoni ta’ fertilizzanti sempliċi u komposti stabbilita f’din id-Direttiva għandha tapplika ukoll bl-istess mod,
ADOTTA DIN ID-DIRETTIVA:
Artikolu 1
Direttiva 76/116/KEE huwa hawnhekk emendat kif ġej:
1. L-Artikolu 2 huwa sostitwit b’li ġej:
"Artikolu 2
L-Istati Membri għandhom jieħdu l-miżuri kollha neċessarji sabiex jassiguaw li d-deskrizzjoni "fertilizzant tal-KEE". tintuża biss għal fertilizzanti li jappartjenu għal waħda mit-tipi ta’ fertilizzanti elenkati f’Anness 1 u li jikkonformaw mal-kondizzjonijiet stabbiliti b’din id-Direttiva u b’Annessi I u III tagħha".
2. Il-paragrafu li ġej għandu jiżdied ma’ Artikolu 4:
"3. Fertilizzanti fluwidi jistgħu jitqiegħdu fis-suq biss jekk jiġu pprovduti struzzjonijiet adattati. Dawn l-istruzzjonijiet għandhom ikopru, b’mod partikolari, t-temperatura tal-ħażna u l-prevenzjoni ta’ inċidenti matul il-ħażna."
3. ’Parti "Ċ - Il-fertilizzanti fluwidi" kontenuta fl-Anness ma’ din id-Direttiva hija miżjuda ma’ Anness I.
4. Dan li ġej huwa inserit wara t-tieni subparagrafu fil-punt 1 (ċ) ta’ Anness II:
"L-informazzjoni addizzjonali dwar il-komponenti fertilizzanti ta’ fertilizzanti fluwidi tista’ tiġi espressa f’termini bejn wieħed u ieħor ekwivalenti ta’ piż versus volum (kilogrammi għal kull ettolitru jew grammi għal kull litru).
Il-kwantitajiet ta’ fertilizzant fluwidu għandhom jiġu espressi skond il-massa. L-espressjoni ta’ kwantitajiet ta’ fertilizzanti fluwidi skond il-volum ma għandhiex tkun obbligatorja."
5. Il-prodotti u t-tolleranzi li ġejjin jiżdiedu taħt A. I f’Anness III:
"Soluzzjoni ta’ fertilizzant tan-nitroġenu | 0,6 % |
Soluzzjoni tan-nitrat ta’ l-ammonju-urea | 0,6 %". |
Artikolu 2
1. L-Istati Membri għandhom jieħdu l-miżuri neċessarji sabiex jikkonformaw ma’ din id-Direttiva mhux aktar tard minn żmien sena min-notifika tagħha. Għandhom minnufih jinfurmaw lill-Kummissjoni b’dan [5].
2. L-Istati Membri għandhom jikkomunikaw lill-Kummissjoni d-dispożizzjonijiet tal-liġi nazzjonali li huma jadottaw fil-qasam kopert b’din id-Direttiva.
Artikolu 3
Din id-Direttiva hija indirizzata lill-Istati Membri.
Magħmula Brussel, fit-22 ta’ Marzu 1998.